stanford-oval/wikipedia huggingface dataset:
Dong Jun

Dong Jun (kiin.: 董军; pinyin: Dǒng Jūn; s. 1961) on kiinalainen amiraali ja poliitikko. Hänestä tuli 29. joulukuuta 2023 Kiinan puolustusministeri häntä edeltäneen Li Shangfun tultua yllättäen erotetuksi lokakuussa 2023.
Dong valmistui laivaston akatemiasta Dalianissa vuonna 1979. Hän toimi laivaston komentajana syyskuusta 2021 joulukuuhun 2023, jolloin häntä seurasi Hu Zhongming. Dong sai kontra-amiraalin arvon heinäkuussa 2012, vara-amiraalin arvon heinäkuussa 2018 ja amiraalin arvon syyskuussa 2021.
Clash of the Gods

| Clash of the Gods Grave Digger |
| --- | --- | --- |

Studioalbumin tiedot
 Julkaistu: 31.8.2012
 Tuottaja(t): Chris Boltendahl, Axel Ritt & Jörg Umbreit
 Tyylilaji: heavy metal, power metal
 Levy-yhtiö: Napalm Records
Grave Digger muut julkaisut
| The Clans Will Rise Again 2010 | Clash of the Gods 2012 | Return of the Reaper 2014 |
Clash of the Gods on saksalaisen power metal -yhtyeen Grave Diggerin täyspitkä studioalbumi, joka julkaistiin 31. elokuuta 2012.
Kappaleet

Charon (Fährmann des Todes) – 2.19
God of Terror – 4.19
Hell Dog – 4.28
Medusa – 5.39
Clash of the Gods – 4.53
Death Angel and the Grave Digger – 4.22
Walls of Sorrow – 4.43
Call of the Sirens – 5.30
Warriors Revenge – 4.00
With the Wind – 0.48
Home at Last – 3.57
Kappaleet > Euroopan rajoitetun painoksen bonuskappaleet

Saints of the Broken Souls – 5.26
Zurück Nach Haus – 4.01
Kokoonpano

Chris Boltendahl  (laulaja)
Axel Ritt (kitara)
Jens Becker (bassokitara)
Stefan Arnold (rummut)
Hans Peter Katzenburg (kosketinsoittimet)
Arvostelut

Imperiumi: 5½/10
Aiheesta muualla

Clash of the Gods discogs.com -sivustolla
Albumi Clash of the Gods Encyclopaedia Metallum -sivustolla (englanniksi)
Danny Alexander

| Danny Alexander |
| --- | --- |

Toinen valtiovarainministeri
 29. toukokuuta 2010 – 11. toukokuuta 2015  
Edeltäjä:  David Laws
Seuraaja:  Gred Hands
Skotlanti-ministeri
 12. toukokuuta 2010 – 29. toukokuuta 2010  
Edeltäjä:  Jim Murphy
Seuraaja:  Michael Moore
Kansanedustaja
 2005–2015  
Vaalipiiri:  Inverness, Nairn, Badenoch ja Strathspey
Henkilötiedot
Syntynyt: 15. toukokuuta 1972 (ikä 52) Edinburgh, Skotlanti, Yhdistynyt kuningaskunta
Tiedot
Puolue:  liberaalidemokraatit
Aiheesta muualla
www.dannyalexander.org.uk
Daniel Grian ”Danny” Alexander (s. 15. toukokuuta 1972 Edinburgh, Skotlanti) on brittiläinen poliitikko, joka oli toinen valtiovarainimisteri vuosina 2010–2015. Hän edusti Britannian alahuoneessa liberaalidemokraatteja vuosina 2005–2015.
Elämä > Nuoruus

Danny Alexander syntyi Edinburghissa vuonna 1972. Alexanderit asuivat Dannyn varhaislapsuuden Colonsayn saarella, kunnes perhe muutti Invergarryyn. High schoolin Alexander kävi Fort Williamissa.
Elämä > Opiskelu ja ensimmäiset työt

Alexander opiskeli Oxfordin yliopistossa filosofiaa, politiikkaa ja taloustiedettä. Hän työskenteli Skotlannin liberaalidemokraattien, European Movement UK:n ja Britain in Europe -ryhmän tiedotus- ja suhdetoiminnassa. Alexander valittiin vuonna 2003 Cairngormsin kansallispuiston tiedotusvastaavaksi.
Elämä > Poliittinen ura

Alexander valittiin Britannian parlamentin alahuoneeseen vuonna 2005, ja vuonna 2007 hänestä tuli liberaalidemokraattien työ- ja eläkeasioiden varjoministeri. Alexander jätti tehtävän kesäkuussa 2008 keskittyäkseen uuteen asemaansa liberaalidemokraattijohtaja Nick Cleggin kabinettipäällikkönä.
Alexander valittiin vuonna 2010 uudestaan alahuoneeseen. Hän johti vaaleja seuranneissa hallitusneuvotteluissa liberaalidemokraattien ryhmää. Neuvottelut johtivat liberaalidemokraattien ja Konservatiivipuolueen koalitioon. Alexander sai alkujaan paikan Skotlanti-ministerinä, mutta toukokuussa 2010 hänet siirrettiin toiseksi valtiovarainministeriksi David Lawsin eron jälkeen.
Alexander menetti parlamenttipaikkansa vuoden 2015 vaaleissa Drew Henrylle. Liberaalidemokraatit menettivät varsinkin Skotlannin pohjoisosissa asemiaan epäsuositun koalitiohallituksen takia, eikä Alexander saanut tarpeeksi kannatusta uudistaakseen paikkansa.
Aiheesta muualla

Danny Alexanderin virallinen sivusto (Arkistoitu – Internet Archive)
Danny Alexanderin Twitter-sivusto
Diagnostinen tentti

Diagnostinen tentti on tentti, jota käytetään diagnostiseen arviointiin, eli selvittämään oppilaan lähtötasoa tai ennakkotietoja opetettavasta aiheesta. Toisin kuin tavallinen tentti, jota valvotaan tarkasti, diagnostinen tentti on vapaaehtoinen, koska siitä ei saada loppuarviointiin vaikuttavaa arvosanaa, vaan tentin tulos on apuna itse opetusprosessin etenemisessä.
Cynthia Watros

| Cynthia Watros |
| --- | --- |
 Cynthia Watros vuonna 2008.
Henkilötiedot
Koko nimi:  Cynthia Michele Watros
Syntynyt: 2. syyskuuta 1968 (ikä 56) Lake Orion, Michigan, Yhdysvallat
Ammatti:  näyttelijä
Puoliso:  Curtis Gilliland (1996–)
Näyttelijä
Aktiivisena:  1994–
Merkittävät roolit:  Libby Smith (Lost)
Aiheesta muualla
IMDb 
Cynthia Michele Watros (s. 2. syyskuuta 1968 Lake Orion, Michigan) on yhdysvaltalainen näyttelijä, joka tunnetaan parhaiten rooleistaan televisiosarjoissa Lost, The Drew Carey Show, Titus ja Guiding Light.
Ura > Varhainen ura ja koulutus

Valmistuttuaan Lake Orion High Schoolista Watros kävi Macomb Community Collegen. Hän siirtyi Bostonin yliopistoon. Valmistumisensa jälkeen Watros muutti New Yorkiin ja sai Agnes Goochin roolin Broadway-musikaalista Auntie Mame. Hän esiintyi myös yhtenä Pigeon Sistersistä The Odd Couplessa.
Ura > Televisioura

Watrosista tuli tunnetuksi roolista Annie Duttonina CBS:n saippuasarjassa Guiding Light, jossa hän näytteli vuodesta 1994 vuoteen 1998. Vuonna 1998 Watros sai Daytime Emmy -palkinnon roolistaan Guiding Lightissa.
Watros tunnetaan myös useista prime time -televisiorooleista.
Hän esiintyi Erin Fitzpatrickina televisiosarjassa Titus vuosina 2000–2002 ja sai tunnustusta komedianäyttelijänä. Kun Titus päättyi, Watros otti vastaan roolin Kellie Newmarkina televisiosarjassa The Drew Carey Show Christa Millerin sijaisena. Watros esitti roolia vuosina 2002–2004.
Vuosina 2005–2006 Watros esiintyi ABC:n televisiosarjassa Lost psykologi Libby Smithinä, Oceanic Airlinesin lennon 815 takaosan selviytyjänä sarjan toisella tuotantokaudella. Libby poistui sarjasta tuotantokauden lopussa, mutta vieraili muutamaan otteeseen myöhemmissä jaksoissa muiden hahmojen näyissä ja hallusinaatioissa.
Lostin jälkeen vuonna 2006 Watros kuvasi pilottijakson CBS:än sarjaan nimeltä My Ex-Life. CBS ei kuitenkaan valinnut sarjaa esitettäväksi, kuten ei myöskään seuraavana vuonna sarjaa The Rich Inner Life of Penelope Cloud.
Vuosina 2013–2014 Cynthia näytteli Video Game High School -nettisarjan toisen ja kolmannen tuotantokauden jaksoissa.
Yksityiselämä

Watros sairasti teini-iässä idiopaattista trombosytopeenistä purppuraa eli veren autoimmuunisairautta, joka vaati vuosien kemoterapian ja pernanpoiston. Hän on todennut, ettei hänellä ollut hiuksia, ja että hän painoi vain 45 kiloa sairauden takia.
Watros on naimisissa Curtis Gillilandin kanssa ja heillä on vuonna 2001 syntyneet kaksostytöt.
Cynthia Uwak

| Henkilötiedot |
| --- | --- | --- | --- |
Syntymäaika: 15. heinäkuuta 1986 (ikä 38)
Syntymäpaikka: Akwa Ibom,  Nigeria
Pelipaikka: Hyökkääjä
Pituus: 160 cm
Seura
Seura:  NJS
Pelinumero: 18
Seurat
| Vuodet | Seura | O | (M) |
| 2005 |  KMF | – | (–) |
| 2006 |  FC United | – | (17) |
| 2007 |  Falköpings KIK | – | (–) |
| 2008 |  FC United | – | (–) |
| 2008–2009 |  Olympique Lyonnais | – | (–) |
| 2009 |  KMF | 12 | (18) |
| 2009–2011 |  FC Saarbrücken | 42 | (12) |
| 2011–2012 |  PK-35 Vantaa | 29 | (22) |
| 2013–2016 |  Åland United |  |  |
| 2017 |  NJS | 21 | (35) |
Maajoukkue
| 2004–2011 |  Nigeria |  ? | (?) |
 Seurajoukkueuran tilastot kattavat vain kansalliset sarjat, päivitetty 10.10.2020.  Maajoukkueuran tilastot päivitetty 10.10.2020.
Cynthia Uwak (s. 15. heinäkuuta 1986 Akwa Ibom) on nigerialainen jalkapalloilija. Viimeksi hän edusti kaudella 2017 naisten kakkosessa pelannutta NJS:a.  Kauden 2018 lopulla hän tosin kävi pelaamassa yhden pelin Torniossa ja tarkoitus oli auttaa TP-47 naisten divisioonaan ja pelata myös karsinta. TP-47 kuitenkin hävisi tuon pelin Uwakin maalista huolimatta ja menetti mahdollisuuden nousta, joten Uwak lopetti kauden ja ilmeisesti myös uransa tuohon yhteen otteluun.  2013-2016 hän edusti naisten liigan Åland Unitedia ja sitä ennen kaksi kautta hän pelasi PK-35 Vantaan joukkueessa.
Uwak on pelannut vuodesta 2005 lähtien Euroopassa. Suomen kolmen korkeimman sarjatason lisäksi hän on esiintynyt Ruotsin, Ranskan ja Saksan pääsarjoissa. Uwak aloitti Kuopion KMF:n joukkueessa, jonka jälkeen hän siirtyi pietarsaarelaiseen FC Unitediin kaudeksi 2006. Ruotsissa viettämänsä vuoden jälkeen Uwak palasi Ykköseen pudonneeseen FC Unitediin ja siirtyi sen jälkeen kolmen kauden ajaksi Ranskan ja Saksan sarjoihin. Ennen Saksan vuosiaan hän pelasi kuitenkin kesän 2009 aikana KMF:n riveissä 12 ottelua.
Maajoukkue

Nigerian maajoukkueessa Uwak esiintyi ensimmäistä kertaa vuonna 2004. Sen jälkeen hän on edustanut Nigeriaa Afrikan naisten mestaruuskilpailuissa vuosina 2004, 2006 sekä 2008, kesäolympialaisissa vuonna 2008 ja naisten MM-kisoissa 2007. Hänet valittiin Afrikan parhaaksi naisjalkapalloilijaksi kahdesti peräkkäin vuosina 2006 ja 2007. Vuoden 2006 Afrikan mestaruusturnauksessa Uwak teki kuusi maalia ja hän oli samana vuonna ehdolla myös FIFAn vuoden pelaajaksi. Lopullisessa äänestyksessä Uwak sijoittui sijalle 11.
Uwak oli nimetty Nigerian joukkueeseen myös vuoden 2011 MM-kisoihin, mutta valmentaja Eucharia Uche jätti hänet yllättäen pois ryhmästä tuntemattomaksi jääneestä syystä.
Saavutukset

Afrikan mestaruus: 2004, 2006
Ranskan mestaruus: 2009
Suomen mestaruus: 2011, 2012, 2013
Afrikan vuoden naisjalkapalloilija: 2006, 2007
Aiheesta muualla

Cynthia Uwakin tilastot FIFA:n sivuilla (Arkistoitu – Internet Archive)
Dong Fang Hong I

| Dong Fang Hong I (Punainen itä 1) |
| --- | --- |
 Dong Fang Hong I:n malli
Alkuperäinen nimi:  东方红一号
COSPAR ID:  1970-034A
Valmistaja:  Pekingin satelliittien valmistustehdas
Tehtävätyyppi:  teknologiakoe
Laukaisu:  24. huhtikuuta 1970 21.35 UTC
Laukaisualus:  Pitkä Marssi-raketti
Loppu:  edelleen kiertoradallaan
Tehtävän kesto:  28 vrk
Massa:  173 kg
Kiertorata
Viitejärjestelmä:  Maakeskeinen
Isoakselin puolikas:  7715 km
Eksentrisyys:  0,13
Inklinaatio:  68,6°
Kiertoaika:  114 minuuttia
Apogeum:  2 386 km
Perigeum:  441 km
Dong Fang Hong I (东方红一号, Punainen itä 1) oli Kiinan kansantasavallan ensimmäinen satelliitti. Sitä on kutsuttu länsimaissa myös nimellä China 1. Se laukaistiin 24. huhtikuuta 1970 kello 21.35 UTC Pitkä Marssi-kantoraketilla. Se painoi 173 kg ollen painavampi kuin muiden suurten avaruusmaiden ensimmäiset satelliitit.
Satelliitin kehitti Qian Xuesen (lausutaan Tsien Hsue-shen), joka oli tuolloin Kiinan avaruusteknologia-akatemian johtajia. Ohjelmassa kehitettiin Dong Fang Hong I-satelliitti, paluukapseleita ja geosynkronisen radan tietoliikennesatelliitti. Dong Fang Hong I:n teknologiasta oli vastuussa Sun Jia-Dong. Laukaisun jälkeen Qian Xuesen esitti Kiinan hallitukselle miehitetyn lennon toteuttamista, joka toteutui 2000-luvun alussa.
Dong Fang Hong I:n tarkoitus oli kokeilla uutta teknologiaa ja tehdä ionosfäärin ja ilmakehän mittauksia radiosignaalin avulla. Se kuljetti mm. radiolähettimen, joka lähetti laulua Itä on punainen; viestintänä samanlainen ele kuten Yhdysvaltain ensimmäisen tietoliikennesatelliitin Project SCOREn lähettämä presidentti Eisenhowerin nauhoitettu puhe. Satelliitti oli spin-stabiloitu, se pyöri akselinsa ympäri 120 kertaa minuutissa. Satelliitin suunniteltu käyttöikä oli 20 vrk, mutta se toimi pariston varassa yhteensä 28 vrk. Satelliitti on edelleen kiertoradallaan.
Cyperus articulatus

| Cyperus articulatus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sädekaislat Cyperus
Laji::  articulatus
Kaksiosainen nimi
 Cyperus articulatus  L. 
Katso myös
   Cyperus articulatus Wikispeciesissä   Cyperus articulatus Commonsissa 
Infobox OKNimi-testi OKIUCN-testi OK: 
Cyperus articulatus on sädekaisloihin kuuluva sarakasvi. Se kasvaa laajalla alueella vesistöjen varsilla ympäri tropiikkia ja subtroopiikkia. Korret kasvavat leensä 40–140 senttimetriä korkeaksi, ja lehtitupet ovat 10–25 senttimetriä pitkiä. Lehti on yleensä lavaton.
Kuvaus

Cyperus articulatus -lajin korret ovat yleensä pyöreitä, ja niitä on 1–3. Korsi kasvaa yleensä 40–140 senttimetriä korkeaksi, mutta voi kasvaa jopa 200 senttimetriseksi; korsi on juurestaan 4–12 millimetriä paksu ja kärjestä 1,5–2,5 millimetriä paksu. Kasvin maavarsi voi olla jopa kaksi metriä pitkä. Korren juuressa on kaksi tai kolme lehtituppea, jotka ovat 10–25 senttimetriä pitkiä, irtonaisia ja paperisia. Lehdet ovat yleensä lavattomia.
Lajilla on 1–5 tähkää, siinä on 5–7 laitakukkaa, jotka ovat 0,3–8 senttimetriä pitkiä. Suojuslehtiä on 2–4, ja ne ovat kolmiomaista tasasoukkiin. Tähkyläranka on pysyvä ja 0,4 millimetriä leveät pallet ovat läpinäkyviä ja valkeahkoja tai oljenkeltaisia. Tähkylöitä on 5–10 ja ne ovat 10–35 millimetriä pitkiä ja 1,1–2 millimetriä leveitä. Kukkien ponsit ovat 1,7–2,4 millimettiä pitkiä, ja niiden vartalo on 1,2–3,6 millimetriä pitkä ja luotti 1,7–6 millimetriä pitkä. Pähkylä 1,2–1,6 millimetriä pitkä ja 0,4–0,6 millimetriä leveä, ruskea, perällinen ja munan- tai luumunmuotoinen.
Levinneisyys ja elinympäristö

Cyperus articulatus on levinnyt laajalle alueelle trooppisella ja subtrooppisella vyöhykkeellä. Sitä kasvaa natiivina Afrikassa, Aasian lauheissa ja trooppisissa osissa, Australiassa sekä Pohjois- ja Etelä-Afrikassa. Afrikassa sitä tavataan koko mantereella, mutta erityisesti läntisillä, eteläisillä, itäisillä ja koillisilla alueilla.
Cyperus articulatus on monivuotinen kasvi, joka kasvaa lammissa, ojissa, joissa, soilla, järivssä ja kanavien rannoilla. Sitä kasvaa sekä paikallaan pysyvissä että hitaasti virtaavissa vesissä.
Aiheesta muualla

ITIS: Cyperus articulatus (englanniksi)
United States Department of Agriculture (USDA): Cyperus articulatus (englanniksi)
Delfinen-luokka

| Delfinen-luokka |
| --- | --- |


Tekniset tiedot
Uppouma:  595 t (pinnalla) 643 t (sukelluksissa)
Pituus:  54,5 m
Leveys:  4,7 m
Syväys:  4,0 m
Koneteho:  2-akselinen Burmeister & Wain V12 -dieselmoottori 1 200 bhp Brown-Boveri-sähkömoottori 1 200 bhp
Nopeus:  15 solmua
Miehistöä:  33
Aseistus
Meritorjunta:  4 x 533 mm torpedoputkea
Delfinen-luokka oli Tanskan laivaston neljän sukellusveneen muodostama alusluokka, jonka alukset valmistettiin 1954-1964 ja poistettiin palveluksesta vuoteen 1990 mennessä.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| KDM Delfinen | Kööpenhaminan laivastontelakka | 1. heinäkuuta 1954 | 4. toukokuuta 1956 | 16. syyskuuta 1958 | poistettu palveluksesta 1983 alusluettelosta 11. syyskuuta 1984 |
| KDM Spækhuggeren | Kööpenhamina | 1. joulukuuta 1954 | 20. helmikuuta 1957 | 27. kesäkuuta 1959 | alusluettelosta 1989 |
| KDM Tumleren | Kööpenhamina | 22. toukokuuta 1956 | 22. toukokuuta 1958 | 15. tammikuuta 1960 | alusluettelosta elokuussa 1981 |
| KDM Springeren | Kööpenhamina | 3. tammikuuta 1961 | 26. huhtikuuta 1963 | 22. lokakuuta 1964 | alusluettelosta 1989 |
Charisma Carpenter

| Charisma Carpenter |
| --- | --- |
 Charisma Carpenter vuonna 2015
Henkilötiedot
Koko nimi:  Charisma Lee Carpenter
Syntynyt: 23. heinäkuuta 1970 (ikä 54) Las Vegas, Nevada, Yhdysvallat
Ammatti:  näyttelijä
Puoliso:  Damian Hardy (2002–2008)
Lapset:  1
Näyttelijä
Aktiivisena:  1994–
Merkittävät roolit:  Buffy, vampyyrintappaja Angel
Aiheesta muualla
IMDb 
Elonet
Charisma Lee Carpenter (s. 23. heinäkuuta 1970 Las Vegas, Nevada) on yhdysvaltalainen näyttelijä, joka tunnetaan kenties parhaiten roolistaan Cordelia Chasena televisiosarjoissa Buffy, vampyyrintappaja ja Angel. Hän näytteli Buffyssa sarjan kolmella ensimmäisellä kaudella vuosina 1997–1999 ja Angelissa sarjan neljällä ensimmäisellä kaudella vuosina 1999–2003. Carpenter on lisäksi esiintynyt muun muassa televisiosarjoissa Baywatch, Siskoni on noita ja Veronica Mars.
Nuoruus

Charisma Carpenter syntyi heinäkuussa 1970 Las Vegasissa. Erikoisen karismaa tarkoittavan etunimensä hän sai Avonin hajuvesimerkin mukaan. Carpenter on myöhemmin kertonut, että alkoi vasta 13-vuotiaana käyttää todellista etunimeään. Viisivuotiaana hän alkoi ottaa balettitunteja ja osallistua kauneuskilpailuihin.
Kymmenen vuotta myöhemmin Carpenter aloitti opintonsa Gorman high schoolissa Las Vegasissa, mutta muutti pian perheineen Meksikon Rosarita Cityyn ja hieman myöhemmin Kalifornian San Diegoon. Carpenter kävi koulunsa loppuun Chula Vistan koulussa ja valmistui vuonna 1988. Valmistumisensa jälkeen hän suuntasi Eurooppaan, missä hän matkusteli ympäri mannerta. Palattuaan Yhdysvaltoihin hän jatkoi opintojaan collegessa sekä työskenteli aerobic-ohjaajana. Carpenter myös pääsi San Diego Chargersin joukkueen cheerleaderiksi vuonna 1991. Vuotta myöhemmin hän muutti Los Angelesiin.
Ura

Muutettuaan Los Angelesiin vuonna 1992 Carpenter esiintyi aluksi mainoksissa. Hän myös näytteli useissa teatterinäytelmissä. Vuonna 1994 Carpenter sai pienen roolin televisiosarjasta Baywatch. Tuottaja Aaron Spelling sattui näkemään Carpenterin Baywatchissa ja kutsui hänet koe-esiintymään uutta televisiosarjaansa Malibu Shoresia varten. Hän sai osan, mutta sarja lopetettiin vain muutaman kuukauden jälkeen.
Ura > Buffy, vampyyrintappaja

Vuonna 1997 Carpenter koe-esiintyi televisiosarja Buffy, vampyyrintappajan nimirooliin. Buffyn osa meni kuitenkin Sarah Michelle Gellarille, mutta Carpenter valittiin häijyn ja ilkeän Cordelia Chasen rooliin. Carpenter epäröi ottaa roolia vastaan, sillä hän pelkäsi leimautuvansa narttumaisiin osiin, mutta agenttinsa kannustamana hyväksyi lopulta tarjouksen. Alun perin Cordelian oli tarkoitus olla lyhytaikainen sivuhenkilö, mutta hahmon suosion takia hänestä tehtiin eräs päähenkilöistä. Carpenter oli mukana sarjassa vuoteen 1999 saakka.
Ura > Angel

Vuonna 1999 Buffy sai oman spin-offin kun sivuhenkilö Angelille päätettiin perustaa oma sarja. Carpenterin roolia laajennettiin, ja hän siirtyi uuteen sarjaan hahmonsa Cordelian mukana. Hän näytteli Angelissa sarjan neljän ensimmäisen tuotantokauden ajan. Sarjan viidennelle ja viimeiseksi jääneelle tuotantokaudella Carpenteria ei palkattu, ja Cordelia kirjoitettiin ulos sarjasta. Carpenter esiintyi kuitenkin vielä viimeisen kerran Angelissa  yhdessä sarjan viidennen tuotantokauden jaksossa, minkä jälkeen hänen hahmonsa kuoli.
Ura > Muut työt

Carpenter on tunnetuimpien sarjojensa lisäksi näytellyt esimerkiksi kolmen jakson verran ystävänsä Holly Marie Combsin televisiosarjassa Siskoni on noita. Vuosina 2005–2006 hän näytteli Kendall Casablancasia nuortensarjassa Veronica Mars. Samaan aikaan sarjassa näytteli sattumalta hänen Buffyn aikainen työtoverinsa Alyson Hannigan. Hän on myös tehnyt useita televisioelokuvia ja esiintynyt pääosassa muun muassa elokuvassa Voodoo Moon (2005). Hän on mukana myös vuonna 2010 ensi-iltansa saaneessa elokuvassa The Expendables.
Yksityiselämä

Carpenter meni naimisiin ranskalaisen Damien Hardyn kanssa vuonna 2002. Vuotta myöhemmin heille syntyi poika. Carpenter ja Hardy ilmoittivat marraskuussa 2007 eroavansa. Carpenter on urheilullinen ja harrastaa muun muassa ratsastusta, vaellusta ja vuorikiipeilyä. Vuonna 2004 hän poseerasi miestenlehti Playboylle. Carpenter on äitinsä puolelta irlantilaista, skotlantilaista, espanjalaista ja cherokee-sukujuurta. Isänsä puolelta hänellä on ranskalaisia ja saksalaisia juuria.
Filmografia

| Elokuvat> Vuosi | Elokuvat> Suomenkielinen nimi | Elokuvat> Rooli |
| --- | --- | --- |
| 1995 | Josh Kirby... Time Warrior: Chapter 1, Planet of the Dino-Knights | Beth Sullivan |
| 1995 | Josh Kirby... Time Warrior: Chapter 2, the Human Pets | Beth Sullivan |
| 1996 | Josh Kirby... Time Warrior: Chapter 6, Last Battle for the Universe | Beth Sullivan |
| 2003 | Sulhaspojat pinteessä | Kim |
| 2010 | Psychosis | Susan Golden |
| 2010 | The Expendables | Lacy |
| 2012 | The Expendables 2 | Lacy |
| 2012 | Heaven's Door | Julie Taylor |
| 2015 | ''Bound – sidottu  | Michelle Mulan |
| 2015 | Street Level | Sydney |
| 2016 | Girl in Woods | Momma |
| 2018 | Mail Order Monster | Sydney Hart |
| 2018 | The Griddle House | Mae-Bee |
| 2019 | Pegasus: Pony with a Broken Wing | Melanie Killian |
| Televisiosarjat> Vuosi | Televisiosarjat> Suomenkielinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- |
| 1994 | Baywatch | Wendie Sanders | ”Air Buchannon” |
| 1995 | Isojen poikien leikit | Caterer | ”Train of Fools” |
| 1996 | Malibu Shores | Ashley Green | 10 jaksoa |
| 1997–99 | Buffy, vampyyrintappaja | Cordelia Chase | 57 jaksoa |
| 1999–2004 | Angel | Cordelia Chase | 90 jaksoa |
| 1999 | Hey Arnold! | Simone (ääni) | ”Dinner for Four/Phoebe Skips” |
| 2001 | Strange Frequency | Jules | ”Don’t Fear the Reaper” |
| 2003 | Amorin Apulainen | Serena Lockner | 4 jaksoa |
| 2004 | The Division | Emma Campbell | ”Now I Lay Me Down to Sleep” |
| 2004 | LAX | Julie Random | ”Thanksgiving” |
| 2004 | Siskoni on noita | Kyra | 3 jaksoa |
| 2005–06 | Veronica Mars | Kendall Casablancas | 11 jaksoa |
| 2007 | Takaisin ruutuun | Brooke Schimmel | ”Gracie’s Bully” |
| 2007–2011 | Kampus Greek | Tegan Walker | 4 jaksoa |
| 2008 | Naistenmiehet | Janelle Johns | 2 jaksoa |
| 2009 | C.S.I. | Mink | ”The Descent of Man” |
| 2009 | Totuuden miekka | Triana | ”Marked” |
| 2011 | Burn Notice | Nikki Skyler | ”Better Halves” |
| 2011 | Supernatural | Maggie Stark | ”Shut Up, Dr. Phil” |
| 2012–13 | The Lying Game | Rebecca Sewell | 20 jaksoa |
| 2013 | Blue Bloods | Marianne Romano | ”Growing Boys” |
| 2014 | Sons of Anarchy | Carol | ”Red Rose” |
| 2015 | Scream Queens | rouva Herfmann | ”Chainsaw” |
| 2016 | Chicago P.D. | Brianna Logan | 2 jaksoa |
| 2016 | Lucifer | Jamie Lee Adrienne | ”Weaponizer” |
| 2017 | Criminal Minds: Beyond Borders | Dani Gates | ”Abominable” |
| 2019 | 9-1-1 | Maude | ”This Life We Choose” |
Aiheesta muualla

Kuvia tai muita tiedostoja aiheesta Charisma Carpenter Wikimedia Commonsissa
Charisma Carpenter Internet Movie Databasessa. (englanniksi)
Englanninkieliset ihailijasivut
Djeragan kielet

Djeragankielten puhuma-alue.
Djeragan kielet (englanniksi Jarrakan languages) on Australian alkuperäiskieliin kuuluva kieliperhe, jonka puhuma-alue sijoittuu Länsi-Australian pohjoisosiin.
Kieliperheeseen kuuluu yhteensä kolme kieltä:
Gajirrabeng
Kitja
Miriwung
Jo kuollut doolboongin kieli on mahdollisesti kuulunut kieliperheeseen, mutta varmaa tietoa tästä ei ole koskaan saatu.
Daiwa

Daiwa on japanilainen urheilukalastusvälineitä valmistava yritys.
Historia

Daiwan ensimmäinen kela valmistui vuonna 1955.
Tuotanto

Daiwan tuotantoon kuuluu kelojen lisäksi vavat, vieheet ja siimat.
Aiheesta muualla

Daiwan kotisivut (englanniksi)
Defense Intelligence Agency

| Defense Intelligence Agency |
| --- | --- |

Perustettu:  1. lokakuuta 1961
Toimiala:  sotilastiedustelu
Päämaja:  Defense Intelligence Agency Headquarters, Joint Base Anacostia–Bolling, Washington DC, Yhdysvallat
Kattojärjestö:  Yhdysvaltain puolustusministeriö
Aiheesta muualla
Sivusto
Infobox OKNimi-testi OK: 
Defense Intelligence Agency (DIA) on Yhdysvaltain asevoimien tiedusteluorganisaatio, joka perustettiin 1. lokakuuta 1961. DIA:n budjetti ja tarkka henkilöstömäärä ovat salaisia; kotisivuillaan DIA kertoo työllistävänsä yli 16 500 henkilöä.
Toimenkuvaltaan DIA:ta on verrattu Venäjän GRU:hun, brittien Defence Intelligence Staffiin (DIS) ja Israelin Amaniin.
Aiheesta muualla

Kuvia tai muita tiedostoja aiheesta Defense Intelligence Agency Wikimedia Commonsissa
DIA:n virallinen sivu (englanniksi)